অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
পৃথিবীর স্থলের এক চতুর্থাংশ একটি বিশেষ ও অসাধারণ উদ্ভিদে ঢাকা।
এদের ধ্বংস প্রায় অসম্ভব। এরা দিনে দুই ফুট লম্বা হতে পারে।
এতো লম্বা হয় যে দানবকেও ঢেকে রাখতে পারে।
সেই উদ্ভিদের নাম ঘাস।
আর এর তৈরি করা জগতও সত্যিই অতুলনীয়।
উত্তর ভারতে পৃথিবীর সবচেয়ে লম্বা ঘাস পাওয়া যায়।
এখানে বসত করে পৃথিবীর অন্যতম চমৎকার কিছু প্রাণী।
এখন সময়টা সুখের। কিন্তু ক'মাসের মধ্যেই সব তাজা ঘাস হারিয়ে যাবে।
আর প্রাণীরাও এলাকা ছাড়তে বাধ্য হবে।
পৃথিবীর সব তৃণভূমির জীবনযাত্রা এমনই।
প্রাচুর্য, ধ্বংস, এবং পুনর্জন্মের এই চক্র এখানে বসত করা সবাইকে প্রভাবিত করে।
পৃথিবীর সবচেয়ে বড় তৃণভূমি - ইউরেশিয়ার স্টেপ (Steppe).
পৃথিবীর পরিধির এক তৃতীয়াংশ জায়গা জুড়ে এর অবস্থান।
বসন্তের বৃষ্টি এনেছে তাজা ঘাস, আর পাশাপাশি নতুন প্রাণ।
বরফ যুগের নিদর্শন - সাইগা এন্টিলোপ।
মাত্র তিন ঘণ্টা এর বয়স।
ওর একমাত্র সহচর - ওর যমজ!
যতক্ষণ ওরা দাঁড়াতে না পারছে, ততক্ষণের জন্য মা ওদেরকে ঘাসে লুকিয়ে রেখে গেছে।
ওরা নিরাপদেই থাকবে, যদি নিশ্চুপ থাকে।
এই শাবকগুলোর জন্য ঘড়ি এখনই টিকটিক করছে।
ওদের পাল শীঘ্রই চলে যাবে নতুন তাজা ঘাসের খোঁজে।
তাদের লিকলিকে পাগুলো স্পষ্ট ইঙ্গিত দিচ্ছে, এদের জন্মই হয়েছে দৌড়ানোর জন্য।
সাইগা সবসময়ই জমজের জন্ম দেয়। তাই, পর্যাপ্ত ঘাস থাকলে এরা দ্রুত বংশবৃদ্ধি করে।
ওদের অদ্ভুত আকৃতির নাক শত শত মাইল দূর থেকে তাজা ঘাসের গন্ধ পায়।
এই নতুন যমজ এখন যে যাযাবরের জীবন শুরু করলো...
...সেটা খোলা তৃণভূমির সকল প্রাণীরাই করে থাকে।
বনের জন্য উপযুক্ত নিয়মিত বৃষ্টি যেখানে হয় না, সেখানে তৃণভূমি জেগে ওঠে।
যেটুকু বৃষ্টি দিয়ে তৃণভূমি সারা বছর চলবে...
...তার সবই হয়তো এক দফাতেই চলে আসে।
এ ধরনের ঝড়ে ২৪ ঘণ্টায় ১২ ইঞ্চি বৃষ্টিপাত হতে পারে।
খোলা ময়দানে এই বৃষ্টি বড়ই বিরক্তিকর।
একসময় মাটি আর শুষে নিতে পারে না। তখন তৃণভূমিতে ব্যাপক পরিবর্তন আসে।
অনেক উদ্ভিদই ডুবে প্রাণ হারাবে, কিন্তু ঘাস টিকে থাকে।
এরা এত দ্রুত বাড়ে যে...
...এদের পাতা পানি ছাড়িয়ে সূর্যালোক খুঁজে নিতে পারে।
দক্ষিণ আফ্রিকার অন্যতম উল্লেখযোগ্য তৃণভূমিটাকে পানিই বদলে দেয়।
ওকাভাঙ্গো (Okavango).
প্রত্যেক বছর ৫০০০ বর্গমাইল তৃণভূমি পানিতে ডুবে যায়।
সিংহের পালের জন্য এটা একটা বিশাল সমস্যা!
আশেপাশে হয়তো অনেক শিকার আছে, কিন্তু সিংহ পানিতে এদেরকে ধরতে পারে না।
এই পালে তিন মাস বয়সী শাবক আছে। এরা কখনো পানি দেখেনি।
মা জলদিই শিকার না ধরলে এরা হয়তো এই সপ্তাহটাও টিকবে না।
কিন্তু বন্যার বদৌলতে পাওয়া ঘাসের এই ফলন ভোগ করতে অনেক শিকারই আসে।
মহিষের পাল আসে, সংখ্যায় ২০০০ এর চেয়েও বেশি।
শক্তিশালী, আগ্রাসী, এবং একতাবদ্ধ!
এদের চেয়ে বিপদজনক সিংহের জন্য আর কিছু নেই।
সবচেয়ে বড় মহিষগুলো পালায় না।
এরা আকারে এত বড় যে সিংহকে ভয় পাওয়ার কিছু নেই।
ওর ওজন ৯০০ কেজি, ৫টা সিংহীর মোট ওজনের চেয়েও বেশি।
সিংহের দল যদিও সংখ্যায় ভারী...
কিন্তু মহিষের শিং এর একটা গুঁতোতেই প্রাণ সমাপ্তি হতে পারে।
একজন সামনে থেকে মহিষের দৃষ্টি ধরে রাখে, আর পেছন থেকে ওর বোনেরা আক্রমণ করে।
কোনোভাবে মহিষকে শুইয়ে ফেলতে হবে।
কিন্তু নিচে swamp থাকায় ওদের পা মাটি কামড়ে ধরতে পারে না।
মহিষটা দুর্বল হয়ে পড়ছে।
কিন্তু সিংহীগুলোও হাঁপিয়ে যাচ্ছে।
যুদ্ধটা এখন শুধু গায়ের জোরের নয়, ইচ্ছাশক্তিরও বটে।
বাঁচতে হলে মহিষটাকে যে কোনোভাবে সিংহীকে ঝেড়ে ফেলতে হবে।
মহিষটা আহত, কিন্তু ওর দু ইঞ্চি পুরু চামড়ার জন্য সে বেঁচে যাবে।
পালের জন্য বড় ক্ষুধাময় এই সময়টা!
অবশ্য একসময় পানি নেমে যাবে, নতুন প্রাণী আসবে...
...সবাই নতুন খাবার পাবে।
উপযুক্ত পরিবেশে, ঘাসগুলো জন্ম নিয়ে ফুল দিতে মাত্র কয়েকদিন সময় লাগে।
ঘাস হয়ে ওঠে ক্ষুদ্রাকৃতির ফল গাছ।
আর যারা এই তৃণভূমিতে থাকে...
...তাদের জন্য এটা রেইন ফরেস্টের মতই লম্বা আর বিশাল।
ছোট্টো বৃক্ষ-নিবাস বানানোর জন্য জায়গাটা দারুণ!
যদি আপনি গোলা ইঁদুর (harvest mouse) হন।
গ্রীষ্মে ইউরোপিয়ান তৃণভূমিগুলো খাবারে ঠাসা থাকে...
...অবশ্য শুধু ওদের জন্য, যারা সেখানে পৌঁছুতে পারে।
ঘাস বাওয়া নিঃসন্দেহে গাছ বাওয়ার চেয়ে কঠিন।
এদের কাণ্ড স্থির না থাকাটাই একমাত্র কারণ নয়।
ওর আঁকড়ে ধরতে সক্ষম লেজ একটা পঞ্চম হাতের মত কাজ করে।
তাই সে গাছে জীবন কাটানো বানরের মতই দক্ষ।
আর বনের মতই, সেরা খাবারগুলো শাখার একদম ওপরে।
এখানে খেতে এলে সে নজরে পড়ে যায়।
একটা গৃহস্থালী প্যাঁচা।
ওর সেরাটা দিতে পারেনি।
কিন্তু কাজ হয়ে গেছে।
গোলা ইঁদুর পুরোপুরি মাটিতে নেমে আসে না খুব একটা।
জায়গাটা প্যাঁচালো আর বিপদজনক।
কিন্তু এই মাদীটা ওপরের ডালগুলোকে মানচিত্রের মতই পড়তে পারে।
এবং এভাবেই নিজের বাসায় ফিরে আসে।
একদম শেষ মুহূর্তে ফিরেছে সে।
ঘরে ক্ষুধার্ত মুখ অপেক্ষা করছে।
ওর বাচ্চাদেরকে দ্রুত মোটাতাজা করতে হবে।
ওদেরকে গ্রীষ্মের ঘাস আহরণ করতে হবে; খাবার থাকতে থাকতেই।
আফ্রিকার সাভানাতেও মৌসুমী ঘাসগুলো প্রাণে পরিপূর্ণ থাকে।
কিন্তু এটা বেশিদিন থাকবে না।
কারমাইন মৌমাছিখেকোরা চমৎকার উড়ুক্কু শিকারী।
ওরা উড়ন্ত পোকা ধরতে ওস্তাদ।
কিন্তু ঘাস থেকে শিকারকে বের করে আনতে পারে না এরা।
একবার সতর্ক হয়ে গেলে বেশির ভাগ পোকাই আর নড়ে না।
মৌমাছিখেকোদের এমন একজন দরকার, যে একটা ঝাঁটা দিতে পারবে।
একটা কোরি বাস্টার্ড।
পৃথিবীর সবচেয়ে ভারী খেচর পাখি।
এটা কিছু পোকা বের করতে পারার মত ভারী বটে।
সেরকম!
অবশ্য যতক্ষণ অন্য কেউ এসে তোমাকে নকল না করছে!
ব্যাপার না, হয়তো সামনে আরো বড় সুযোগ আসবে!
উটপাখি হলে কেমন হয়?
সবচেয়ে ভারী পাখি!
এবার চলাচলের জন্য যথেষ্ট যানবাহন আছে।
শীঘ্রই সব উটপাখিতেই কেউ না কেউ চড়ে বসে!
কিন্তু মাগনা খেতে আসা পাবলিকদেরকে বেশিক্ষণ সহ্য করা যায় না।
মৌমাছিখেকোদের যেটা দরকার, তা হলো এমন বড় একটা প্রাণী, যে এদেরকে পাত্তাই দেবে না।
ঘাসের মধ্যে এমন ঝড় আফ্রিকান নর হাতি ছাড়া আর কেউই তুলতে পারে না।
কৌশলটা হলো এই দানবের সামনে যতটা পারা যায়, ততটা কাছ দিয়ে ওড়া।
খুব অল্প সময়ের মধ্যেই পুরষ্কারটা বগলদাবা করতে হয়।
পোকা যতই বেরুতে থাকে, প্রতিযোগিতাও তীব্রতর হতে থাকে।
গ্রীষ্ম ফুরিয়ে আসছে, তাই বেশি বেশি খেয়ে নেয়া উচিৎ।
শীঘ্রই ঘাস শুকিয়ে যাবে, আর এই সুযোগও ফুরিয়ে যাবে।
শুষ্ক মৌসুম জাঁকিয়ে বসলে জমিতে খাবারের পরিমাণ খুব কমে যায়।
এখন শুধু সবচেয়ে প্রশিক্ষিত শিকারীরাই খেয়ে পরে বেঁচে থাকবে।
গায়ে হয়তো চিতার মত ছোপ আছে, কিন্তু সেই ক্ষিপ্রতাটা নেই।
অবশ্য ওর লম্বা লম্বা পা আছে, যা দিয়ে সে উঁচু থেকে দেখার সুযোগ পায়।
কিন্তু serval cat এর মূল অস্ত্র হলো ওর বিশাল রাডারের মত কান।
এগুলো দিয়ে সে ঘাসে লুকিয়ে থাকা শিকার সনাক্ত করে।
কিন্তু ওর শিকারও বেশ ধূর্ত।
Southern vlei rats.
ওরা জানে যে দৌড়াতে থাকলে ধরা পড়ে যাবেই।
তাই, ওরা একটু একটু করে দৌড়ায়।
অবশ্য সামান্যতম শব্দেও সে ইশারা পেয়ে যায়।
কাছাকাছি কোথাও আছে।
আরো কাছে।
হলো না।
ভালো মৌসুমে সে দিনে ১০টা ধরতে পারে।
কিন্তু এখন ইঁদুরের সংখ্যা এত কম যে ওকে ক্ষুধার্তই থাকতে হবে।
খরা তীব্র হবার সাথে সাথে সবার জীবনই কষ্টকর হয়ে দাঁড়ায়।
যেসব শিকারীর স্থায়ী এলাকা আছে, ওদেরকেও সহনশীল হতে হয়...
...যখন ওদের বেশির ভাগ শিকার দিগন্তের ওপারে হারিয়ে যায়।
ক্ষুধার জ্বালা এড়াতে তৃণভূমির অনেক প্রাণীই যাযাবর জীবনযাপন করে।
প্রায় ২০ লক্ষ উইল্ডাবিস্ট আফ্রিকান সাভানাতে চরে বেড়ায়, বৃষ্টির পিছু নিয়ে।
আর ওরা একা নয়।
ডানায় ভর করে আসে জ্যাকসনের বিধবা পাখি। এরাও তাজা ঘাস খুঁজছে।
যদিও এরা শুধু খাবারের খোঁজে আসেনি।
এই নর পাখিটা একটা সঙ্গী চায়।
সে এই বিশাল পালকের মালিক হয়েছে, এই মুহূর্তটার জন্যেই।
কিন্তু যাত্রা দেখানোর আগে মঞ্চ দরকার।
বেছে বেছে ঘাসের ফলা নিয়ে, সঠিক দৈর্ঘ্যে কেটে...
...সে বিশেষ একটা চমক তৈরি করছে।
ওর একটা সমতল জমি দরকার।
আর মাঝখানে একটা বেদী।
মঞ্চ প্রস্তুত।
ওর অবিবাহিত আখড়া এখন মাদীকে আকর্ষণের জন্য পর্যাপ্ত রকম পরিষ্কার।
সমস্যা হচ্ছে...
...সে কি দেখবে?
ছেলেটার প্রতিদ্বন্দ্বী এসে গেছে।
শুধু বাগান সাজিয়ে হয়তো কাজ হবে না।
পটাতে হলে লাফাতে হবে।
কিন্তু সে ঘাসের উচ্চতাটা ঠিকঠাক বুঝতে পারেনি।
প্রতিদ্বন্দ্বীকে দেখে মনে হচ্ছে, কাজটা কী সহজ!
বাজির দর বাড়ানোর পালা।
শুধু বেশি উঁচুতে লাফালেই হলো না; বেশিক্ষণ ধরে লাফানোটাও জরুরি।
দৌড়ে টিকতে না পেরে একে একে প্রতিদ্বন্দ্বীরা ঝরে পড়লো।
দৈহিক শক্তির বদৌলতে সে নজরে পড়েছে। এখন সে বিয়ের মঞ্চটা গর্ব করে দেখাতে পারবে।
আর একটু রোমান্টিক লুকোচুরিও হয়ে যাক!
অবশেষে, যথেষ্ট হয়েছে।
পূর্ব আফ্রিকান সাভানা লক্ষ লক্ষ চারণকারীদের জীবিকা যোগায়।
প্রতি বছর ওরা লক্ষ লক্ষ টন ঘাস সাবাড় করে।
কিন্তু একটা প্রাণী আছে যার প্রভাব অন্যদের মিলিত প্রভাবের চেয়েও বেশি।
পৃথিবীর যেখানেই ঘাস, সেখানেই ওদের বাস।
যদিও তাদের শ্রম চোখে পড়ে না বললেই চলে।
অন্যতম চমৎকার একজনকে পাওয়া যায় দক্ষিণ আমেরিকার তৃণভূমিতে।
এই ঘাসগুলো এমন যে কোনো বড় ঘাসখেকো প্রাণী হজম করতে পারে না।
তারপরেও এদেরকে ব্যাপক হারে সংগ্রহ করা হয়।
ছোট্ট ঘাসকাটা পিঁপড়াদের কাজ এটা।
কিন্তু ওরা নিজেরাও এটার এক কণাও হজম করতে পারে না।
তাহলে লাভটা কী?
উত্তর আছে মাটির নিচে।
আর উপায়টা অভিনব।
প্রত্যেকটা ফলাকে সুন্দর করে কেটে ছত্রাকের বাগানে রাখা হয়।
পচনশীল ঘাস ছত্রাকের খাদ্য যোগায়, বিনিময়ে ছত্রাক পিঁপড়াদের খাদ্য যোগায়।
কিন্তু ৫০ লক্ষ কর্মীর খাবারের জন্য ব্যাপক মাত্রার চাষবাসের দরকার।
সুখের কথা হচ্ছে, এরা খুবই পরিশ্রমী জাতি।
শুধু এই কলোনিই আধ টন ঘাস সংগ্রহ করে প্রতি বছর।
পৃথিবীর সকল তৃণভূমির কোটি কোটি কলোনি...
...ঠিক একই কাজ করছে। ঘাসের পরিমাণটা অসামান্য!
প্রায় এক তৃতীয়াংশ ঘাসই পোকারা সংগ্রহ করে।
উত্তর অস্ট্রেলিয়াতে টারমাইটরা তাদের কারখানাকে ভাস্কর্যে রুপ দেয়।
এই বিস্ময়কর ঢিবিগুলো ১০ ফুট উঁচু।
এদের সবগুলোকেই উত্তর-দক্ষিণ অক্ষে বানানো হয়েছে।
এজন্যেই এগুলোর নির্মাতাকে বলা হয় কম্পাস টারমাইট।
কাদামটির এই প্রাসাদ নির্মাতাদেরকে চরম তাপমাত্রা থেকে বাঁচায়।
মৌসুমী বন্যার হাত থেকে বাঁচায়। অনেক তৃণভূমিতেই কিন্তু এই সমস্যা আছে।
টারমাইটরা একটা কাজ পারে, সেটা অনেক ঘাসখেকোই পারে না।
মৃত ঘাস থেকে পুষ্টি আহরণ করা!
কিন্তু ওরাও খাদ্যে পরিণত হয়ে যেতে পারে, যদি কেউ পৌঁছুতে পারে।
দুই ফুট লম্বা জিহবা, তার গায়ে আণুবীক্ষণিক আংটা লাগানো।
সাথে আছে ভেলোসিরেপ্টরের চেয়েও লম্বা নখ।
দক্ষিণ আমেরিকার পিঁপড়াখেকো দানব।
এটা দিনে ২০ হাজার পোকা খেতে পারে।
শক্তিশালী সামনের পা দিয়ে এরা সহজেই টারমাইট পাহাড় ধসিয়ে দিতে পারে।
আর সূর্য ঘাস ঝলসে দিলে টারমাইটদের নতুন বিপদ আসে।
মিনিটের মধ্যেই আগুন লেগে সব ছাই হয়ে যায়।
কিন্তু ঘাস মরেনি অবশ্য। মাটির নিচের অংশটুকু অক্ষত আছে।
সপ্তাহ, মাস গড়িয়ে যেতে পারে। কিন্তু একদিন বৃষ্টি হবে, ঘাসও ফিরে আসবে।
কিছু তৃণভূমিকে শুধু আগুন না, বরফও সহ্য করতে হয়।
শীত ঘনিয়ে এলে উত্তর আমেরিকার ঘাসজমিগুলো জমে যায়।
গ্রীষ্মে বাইসনরা ইচ্ছেমত ঘুরে বেড়ায়।
বলতে গেলে, প্রায় একটানা ঘাস খায়।
এখন যে ঘাস শুধু শুকিয়ে যাবে বা জমে যাবে, তা নয়; একদম চাপা পড়ে যাবে।
৬ কোটি টন তুষার এখন এই পালের এলাকা ঢেকে ফেলেছে।
গভীর তুষার ঠেলে এগোনোই কষ্টের কাজ; তার ওপর, বাইসনরা এখন ক্ষুধায় জ্বলছে।
শুধু উষ্ণ থাকতেই অনেক শক্তি চলে যায়।
ওদের পুরু আবরণ -২০ ডিগ্রি তাপমাত্রা পর্যন্ত সুরক্ষা দেয়।
এখন -৪০ ডিগ্রি।
বেঁচে থাকার একমাত্র উপকরণটা তিন ফুট তুষারের নিচে।
একই সমস্যা আরেক বিস্ময়কর প্রতিবেশীরও।
এই শেয়াল যে খাবার খুঁজছে, সেটাও তুষারের নিচে।
দুটো প্রাণীর টিকে থাকাই নির্ভর করছে মাটি পর্যন্ত পৌঁছানোর ওপর।
বাইসনের জন্য ব্যাপারটা শুধুই গায়ের জোরের।
ঘাড়ের ব্যাপক পেশী দিয়ে সে দিনে ৫ টন তুষার সরাতে পারে।
ওদের হাল্কা-পাতলা প্রতিবেশীর অবশ্য একটু মাপজোক দরকার।
বাইসন তাদের লক্ষ্যে পৌঁছে গেছে।
এক মুঠো শুকনো ঘাস।
আর যেখানে বাইসনরা খুঁড়লো, শেয়ালটা সেখানেই সুযোগ দেখলো।
প্রত্যেক পদক্ষেপই মূল্যবান।
কিন্তু হামলার সময় আসেনি।
এখনো নয়।
সে সতর্ক হয়ে শুনছে, লক্ষ্যটাকে নিশানা করছে।
ওটা দৌড়াচ্ছে।
একটা Vole.
ছোটো, কিন্তু এক মুঠো শুকনো ঘাসের চেয়ে ১০০ গুণ বেশি পুষ্টিকর।
এই ঘাসজমিতে শীতকাল কাটাতে হলে বুদ্ধি মাঝে মাঝে শক্তিকে হারিয়ে দেয়।
শেষ পর্যন্ত, সকল তৃণভূমির প্রাণীরাই ঋতুর ওপর নির্ভর করে।
গাছ জন্মানো অসম্ভব, এমন জায়গার ৫০০ মাইল উত্তরে...
...ঘাস প্রাণের ঘোষণা দেয়।
মাদী ক্যারিবু'র দল সুদূর উত্তরে এসেছে...
... সন্তান জন্ম দিতে।
প্রায় ৭০ হাজার ক্যারিবু বাছুর জন্ম নেবে আগামী কয়েকদিনের মধ্যেই।
বাছুর যখন আসে, তখনই মাথাচাড়া দেয় নতুন ঘাস।
আর বাছুরদেরকে জলদিই শক্তপোক্ত হতে হবে।
কয়েকদিনের মধ্যেই ওদেরকে মা-বাবার সাথে বেরিয়ে পড়তে হবে আজীবন দৌড়ের জন্য।
এক দিন বয়সেই এরা অলিম্পিক দৌড়বিদদের চেয়ে দ্রুতগামী।
ওরা নিজের পাগুলো ঝালিয়ে নিচ্ছে। এই পা দিয়ে হাজার হাজার মাইল যেতে হবে।
সীমাবদ্ধতাগুলো এখনই জানলে ভালো।
দেখতে হাসিখেলা মনে হচ্ছে, কিন্তু অন্য কাউকেই এতটা কঠিন জীবন পাড়ি দিতে হয় না...
...যেমনটা এই নবজাতকের কপালে আছে।
মা ক্যারিবু'র দল একদম একই বয়সী নিজ নিজ নবজাতক নিয়ে একত্রিত হলো।
স্থলচারীদের মধ্যে সবচেয়ে বিশাল ভ্রমণটা শুরু করতে যাচ্ছে এরা।
কিন্তু যেখানেই ঘাসচারীরা যায়, শিকারীরা অপেক্ষা করে।
এখানেই আছে, আর্কটিক নেকড়ে।
এই সুযোগ হাতছাড়া করা যাবে না।
ক্যারিবু'র দল তাদের এলাকা দিয়ে যাচ্ছে।
নেকড়েটা পালের দিকে দৌড় দিলো, যাতে ধীর বা দুর্বলগুলো আলাদা হয়ে যায়।
একটা বাছুর আলাদা হয়ে গেলো।
ঘণ্টায় ৪০ মাইলের পূর্ণ গতি নিয়ে নেকড়েই দ্রুতগামী।
কিন্তু বাছুরের স্ট্যামিনা আছে।
মাত্র কয়েক সপ্তাহ বয়সেই বাছুরটির বেঁচে থাকার ইচ্ছেটা অদম্য।
আর এমনই হতে হবে, কারণ এই তরুণ ক্যারিবু যে যাত্রা শুরু করেছে, সেটা চলবে সারা জীবন।
চিরকাল ধরে প্রয়োজনীয় মৌসুমী ঘাসের পিছু ধাওয়া করতে থাকবে।
তৃণভূমির সকল প্রাণীদের মতই, এরাও...
...এই অনিশ্চিত, কিন্তু শেষ পর্যন্ত উদার জমির ওপর নির্ভরশীল।
ঘাস পৃথিবীর অন্যতম প্রতিকূল অবস্থাতেও টিকে থাকতে পারে।
বন্যা, আগুন, বরফ সহ্য করেও ছড়িয়ে পড়তে পারে।
এই তৃণভূমিই এমন এক মঞ্চ তৈরি করে, যেখানে বন্যপ্রাণীদের সবচেয়ে বিশাল সমাবেশ হয়।
৩......২......১
তৃণভূমির দলকে সবচেয়ে বেশি ঝামেলা পোহাতে হয়েছে উত্তর ভারতের হস্তি-ঘাসের এলাকাতে।
উদ্দেশ্য ছিলো, পৃথিবীর সবচেয়ে গোপন কিছু প্রাণীর আরো গোপন কিছু ছবি তোলা।
সর্বাধুনিক প্রযুক্তি দিয়ে।
কিন্তু ওদেরকে সতর্ক থাকতে হবে।
বন্যপ্রাণীর শিকার হয়ে যত মানুষ এই কাজিরাঙাতে মরেছে...
...তেমনটা আর কোনো জাতীয় উদ্যানেই মরেনি।
যতবার এই সুড়ঙ্গে যাই, সাথে অস্ত্রধারী পাহারাদার নিতে হয়।
কারণ এখানে অনেক প্রাণীই বিপদজনক।
বাঘ আসলে তেমন মাথাব্যথার বিষয় না। কিন্তু গণ্ডার আর মহিষ...
...হাতি, শ্লথ ভালুক, সবই আপনাকে আহত করতে পারে।
আর আমাদেরকে পাহারাদারের সাথে সাথে থাকতে হয়।
দলটা ওদের প্রথম বাধার মুখোমুখি হয়েছে।
ঐ যে একটা গণ্ডার।
চলো ফিরে যাই। এই ঘন ঘাসের মধ্যে দিয়ে গেলে বিপদ হবে।
চলো, খোলা জায়গায় যাই।
ঐদিকে আরেকটা গণ্ডার!
- তো দুটো গণ্ডার পেলাম! - চলো, ওদিকে যাই।
চলো।
পাহারাদারটা একটা কাদার বল বানিয়ে গণ্ডারের দিকে মারলো।
ওদেরকে সরিয়ে দিলো ক্ষতি করা ছাড়াই।
- এখন ঠিক আছে, ও চলে গেছে। - আচ্ছা।
আর অন্যটা?
চলো, জলদি।
গণ্ডারদেরকে নিরাপদ দূরত্বে পাঠিয়ে দল লেগে গেলো উপযুক্ত জায়গায় ক্যামেরা ফাঁদ বসাতে।
এই সুড়ঙ্গটা আমার খুব পছন্দ! সুন্দর ইফেক্ট আসে।
একশো'র বেশি মাচার খুঁটি বসানো হলো, যেগুলোতে গোপন ক্যামেরা ঝোলানো হবে।
কোনো প্রাণী অবলোহিত রশ্মিতে ধরা পড়লেই স্বয়ংক্রিয়ভাবে ক্যামেরা রেকর্ড করা শুরু করে দেবে।
সব ঠিক থাকলে, এই ক্যামেরাগুলো একদম কাছ থেকে ছবি তুলতে পারবে।
প্রাণীরাও বিরক্ত হবে না, দলেরও ক্ষতি হবে না।
এটাকে এর চেয়ে বেশি ঘাসের মত করে দেখানো সম্ভব না।
রাত হলে দলের সবাই নিরাপত্তার জন্য ফিরে গেলো।
এখন নতুন প্রযুক্তির খেল দেখানোর পালা।
ভোরে দল যা পেলো, তা হলো এ-কার-কর্ম রহস্য!
ওহ, জোস।
এ তো হত্যাযজ্ঞ!
হাতি মনে হচ্ছে!
মাচার এই খুঁটিটা ওরা বাঁকিয়ে ফেলেছে। দ্যাখো দেখি কাণ্ড!
দিনটা খারাপ! কোনো কোনো দিন এমন যায়।
এইবার প্রাণীরা বুদ্ধির খেলায় আমাদেরকে হারিয়ে দিয়েছে।
আসলে, এদিকে দ্যাখো।
ওত্তেরি!
তো এরা আমাদের ক্ষুদে বাহিনী, যারা ট্রিগার বক্সটা রক্ষা করছে।
কামড় দেয়? এরা কামড়ায়?
হুল ফোটায়?
শালার...
একদিকে চ্যাডেন পোকা সামলাচ্ছে, ওদিকে সন্দেশ সামলাচ্ছে বিরক্ত এলাকাবাসী।
বন্য এশিয়ান জলমহিষদের অনুভূতি বেশ টনটনে।
মায়েরা বিপদের সামান্য আভাসেই আক্রমণ করে বসে।
পাহারাদার বন্দুক নিয়ে ঘোরে। সাবধান করার জন্য গুলি ছুঁড়তে হতে পারে। এবং সেটাই বুদ্ধিমানের কাজ।
কাজিরাঙাতে যতজনকে মহিষ মেরেছে, ততটা আর কোনো প্রাণীই মারেনি।
পুরাই দুঃস্বপ্নের মত।
পার্কের অনেক কর্মীই মহিষদেরকে নিয়ে সতর্কতামূলক অনেক গল্প জানে।
মহিষটা ওকে আহত করেছিলো, গলার এখানে...
...আর শিং ওর মুখ দিয়ে বেরিয়ে এসেছিলো।
ওকে ছুঁড়ে মেরে পালিয়ে গিয়েছিলো।
ও যে বেঁচে আছে, সেটাই আশ্চর্যের।
বন্যপ্রাণীরা মানুষের সাথে বন্ধুত্বে আগ্রহী নয়। কিন্তু ক্যামেরার সাথে রীতিমত শত্রুভাবাপন্ন।
মাচার খুঁটিকে একদম উপড়ে ফেলেছে।
ট্রিগারও ছিঁড়ে ফেলেছে।
চ্যাডেনের দৃঢ় বিশ্বাস, এটা হাতির কাজ।
অন্যরা খুব একটা নিশ্চিত না।
এটা বিশাল!
প্রায় মানুষের পায়ের ছাপের মত।
সামনের পা, পেছনের পা, দুটোই দেখা যাচ্ছে।
দুই সপ্তাহ হয়ে গেছে! ব্যাপারটা খুবই হতাশাজনক।
আমি এমন কোথাও কোনোদিন যাইনি যেখানে প্রাণীরা যন্ত্রপাতিকে এভাবে ধ্বংস করে।
সময় এসেছে একটু তদন্ত করার।
এটা আমাদের নিরাপত্তা ক্যামেরা।
কোনো প্রাণী আমাদের ক্যামেরা ধ্বংস করলে, আশা করি এই ছোটোটাতে সেটা ধরা পড়বে।
একদিকে দল তাদের গোয়েন্দাগিরি বাড়ালো, অন্যদিকে পাহারাদার একটা সুখবর এনে দিলো।
বাঘের দৃষ্টি আকর্ষণের জন্য গণ্ডারের লাশের চেয়ে ভালো আর কিছু নেই।
একদম তাজা। আজকে সকালের হবে।
মনে হচ্ছে, একটা বাঘের শাবক।
মনে হচ্ছে, বাঘিনী তার শাবকসহ এখানে মাংস খেতে এসেছে।
বেশ মজার!
চ্যাডেন চাইলো, তার ক্যামেরা ফাঁদ দিয়ে আরেকবার চেষ্টা করে দেখতে।
আশেপাশে বাঘ থাকলে হয়তো রহস্যময় ধ্বংসবাজ ভয়ে আসবে না।
পার্কের অন্যদিকে নিরাপত্তা ক্যামেরাগুলো অপ্রত্যাশিত ফলাফল দেখাচ্ছে।
রাতের বেলায়...... আরেকটা টিকে গেছে... ওয়াও!
ভালুক!
বাহ, সেরকম দুর্লভ দৃশ্য।
আমি কখনো কাজিরাঙাতে ভালুক দেখিনি।
এত বছর ধরে আছি, কখনোই দেখিনি।
- ওর আঙুলের কী নখ! - থাবা দ্যাখো, একদম লেন্সে...
আমার মনে হয়েছিলো, এটা হাতির কাজ।
কখনো ভাবিনি কোনো শ্লথ ভালুককে এমন করতে দেখবো।
অসাধারণ।
গণ্ডারের লাশের কাছে যেতেই রহস্য ঘনীভূত হলো।
আমাদের ট্রান্সমিটার গায়েব!
- বাঘ ক্যামেরা ফাঁদের এই হাল করে! - ওদিকে একটু আছে মনে হয়?
কিছু টুকরো কেবল!
নিরাপত্তা ক্যামেরা একটা নতুন অপরাধী পেয়েছে।
ওরে খোদা রে, এই তো!
আহা!
একটা বাঘিনী। দেখেছো, একটা বাঘিনী!
ক্যামেরা ফাঁদের দিকে তাকিয়ে গরগর করছে।
-ক্যামেরা ফাঁদের জন্য কোনো ভালোবাসা নেই, নিশ্চিত। - হুম!
প্রযুক্তি কাজে লাগছে না দেখে সন্দেশ নিজেকে লড়াইয়ের সম্মুখভাগে নিয়ে এলো।
- চালু হয়েছে। - আমরা প্রস্তুত।
বাঘের দেখা পাবার পালা।
ওর কোনো সুরক্ষাই নেই, ঘাসের চিকন দেয়াল ছাড়া।
ওর আশা, সে আঞ্চলিক প্রাণীদের মতই ভালোভাবে লুকিয়ে থাকতে পারবে।
আগামী ৫ দিন ধরে সন্দেশ মনুষ্য-ক্যামেরা-ফাঁদের কাজ করলো।
শেষ পর্যন্ত, স্বশরীর উপস্থিতি কাজে দিলো।
প্রচলিত ফিল্মিং পদ্ধতি আর একটুখানি ধৈর্য, কাজিরাঙার গোপন প্রাণীদেরকে উন্মোচিত করেছে।
কিন্তু এটা দেখে ভালো লাগলো যে, এখনো কিছু বন্য জায়গা আছে...
...যেখানে প্রাণীরা নিজেদের রহস্য লুকিয়ে রাখতেই পছন্দ করে।
আমি জানতাম, এটা হাতির কাজ!
পরের পর্বে আমরা যাবো পৃথিবীর সবচেয়ে নতুন বাসস্থানে, আমাদের শহরে।
দেখবো কী অসাধারণ কৌশলে প্রাণীগুলো এই মানবনির্মিত জগতে টিকে আছে।
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda